गुर्जरों को सेंट्रल के लिए मिलेगा ओबीसी सर्टिफिकेट
जयपुर| गुर्जरसमाज को केंद्रीय संस्थानों में पढ़ाई और नौकरियों के लिए सेंट्रल ओबीसी सर्टिफिकेट मिलते रहेंगे, हालांकि प्रदेश में गुर्जरों को ओबीसी के सर्टिफिकेट नहीं मिल सकेंगे। प्रदेश में गुर्जर जनरल में ही काउंट होते रहेंगे। सामाजिक न्याय एवं अधिकारिता विभाग ने एक सरकुलर जारी किया है। जिसमें कहा गया है कि एसबीसी की सभी पांचों जातियों को सेंट्रल अन्य राज्यों की नौकरियों शिक्षा के लिए ओबीसी सर्टिफिकेट मिलेंगे। चूंकि गुर्जर, बंजारा, रेबारी सहित पांच जातियां एसबीसी में हैं और एसबीसी आरक्षण का मामला कोर्ट में विचाराधीन है। ऐसे में स्टेट के लिए इन जातियों को किसी तरह के सर्टिफिकेट जारी नहीं होंगे। यानी कोर्ट का फाइनल फैसला आने तक गुर्जर सहित पांच जातियां जनरल में काउंट की जाएंगी। गुर्जर सहित पांच जातियों को 8 दिसंबर 2016 से पहले दो अलग-अलग सर्टिफिकेट मिलते थे। एक एसबीसी का जो कि स्टेट में काम आता था और दूसरा सेंट्रल की नौकरियों के लिए ओबीसी का।
hin_Deva hin_Deva